turjo4nis/wikipedia-bn-dump-20250701 huggingface dataset:
আ স্টার ইজ বর্ন (১৯৭৬-এর চলচ্চিত্র)

আ স্টার ইজ বর্ন () হল ১৯৭৬ সালে মুক্তিপ্রাপ্ত মার্কিন প্রণয়মূলক সঙ্গীতধর্মী নাট্য চলচ্চিত্র। ছবিটি পরিচালনা করেছেন ফ্রাঙ্ক পিয়েরসন এবং ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন ফ্রাঙ্ক পিয়েরসন, জন গ্রেগরি ডান ও জোন ডিডিয়ন। এতে একজন তরুণ গায়িকা (বারবারা স্ট্রাইস্যান্ড) একজন প্রতিষ্ঠিত রক অ্যান্ড রোল তারকার (ক্রিস ক্রিস্টোফারসন) সাথে পরিচিত হন এবং প্রেমে পড়েন, যার কর্মজীবন পতনের দিকে যেতে থাকে।

চলচ্চিত্রের "এভারগ্রিন" গানটি শ্রেষ্ঠ মৌলিক গান বিভাগে একটি একাডেমি পুরস্কার অর্জন করে এবং ছবিটি আরও তিনটি একাডেমি পুরস্কারের মনোনয়ন লাভ করে। ১৯৭৭ সালে প্রদত্ত গোল্ডেন গ্লোব পুরস্কারে ছবিটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র, অভিনেত্রী, অভিনেতা, মৌলিক সুর ও মৌলিক গানের পুরস্কার অর্জন করে।

এটি আ স্টার ইজ বর্ন-এর তিনটি প্রাতিষ্ঠানিক পুনর্নির্মাণের দ্বিতীয় চলচ্চিত্র। ১৯৫৪ সালে জুডি গারল্যান্ড ও জেমস মেসান অভিনীত প্রথম এবং ২০১৮ সালে লেডি গাগা ও ব্র্যাডলি কুপার অভিনীত তৃতীয় পুনর্নির্মাণ মুক্তি পায়।

কুশীলব 
 বারবারা স্ট্রাইস্যান্ড – এস্থার হফম্যান হাওয়ার্ড
 ক্রিস ক্রিস্টোফারসন – জন নরমান হাওয়ার্ড
 গ্যারি বিউসি – ববি রিচি
 পল মাজুরস্কি – ব্রায়ান ওয়েক্সলার
 জোয়্যান লিনভিল – ফ্রেডি লোয়েনস্টাইন
 অলিভার ক্লার্ক – গ্যারি ডেঞ্জিগার
 ভেনেটা ফিল্ডস – ওয়ান
 ক্লাইডি কিং – টু
 স্যালি কার্কল্যান্ড – আলোকচিত্রী
 মার্টা হেফলিন – কোয়েন্টিন
 রিটা কুলিজ – স্বয়ং
 টনি অরল্যান্ডো – স্বয়ং
 এম. জি. কেলি – ডিজে বেব জিসাস
 সুজান রিচার্ডসন – গ্রুপি
 রবার্ট ইংলান্ড – মার্টি
 মেইডি নরমান – জজ
 মার্টিন এরলিচমান - ম্যানেজার

তথ্যসূত্র

বহিঃসংযোগ 
 
 
 
 

ইংরেজি ভাষার চলচ্চিত্র
১৯৭৬-এর চলচ্চিত্র
১৯৭০-এর দশকের প্রণয়ধর্মী নাট্য চলচ্চিত্র
১৯৭০-এর দশকের সঙ্গীতধর্মী চলচ্চিত্র
ফ্রাঙ্ক পিয়েরসন পরিচালিত চলচ্চিত্র
সঙ্গীত ও সঙ্গীতজ্ঞ সম্পর্কে চলচ্চিত্র
মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন সঙ্গীতধর্মী চলচ্চিত্র
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী
ওয়ার্নার ব্রসের চলচ্চিত্র
১৯৭০-এর দশকের মার্কিন চলচ্চিত্র
অ্যারিজোনায় ধারণকৃত চলচ্চিত্র
মার্কিন সঙ্গীতধর্মী নাট্য চলচ্চিত্র
মার্কিন প্রণয়ধর্মী সঙ্গীতধর্মী চলচ্চিত্র
মার্কিন স্বাধীন চলচ্চিত্র
শ্রেষ্ঠ মৌলিক গান বিভাগে একাডেমি পুরস্কার বিজয়ী চলচ্চিত্র
১৯৭০-এর দশকের ইংরেজি ভাষার চলচ্চিত্র
নারী শক্তি পুরস্কার

নারী শক্তি পুরস্কার (পূৰ্বতন স্ত্ৰী শক্তি পুরস্কার) মহিলাদের প্রাগ্রসর উৎকৃষ্ট অবদানের জন্য ভারত সরকার-এর মহিলা ও শিশু বিকাশ মন্ত্ৰণালয় প্ৰদান করা পুরস্কার। সৰ্বমোট ছয়টি বিষয়ে এই পুরস্কার প্ৰদান করা হয়। কঠিন পরিস্থিতির মধ্যে মহিলাদের অদম্য সাহসের বলে ব্যক্তিগত, সামাজিক ও পেশাদারি জীবনে উৎকৃষ্ট ফলাফল দেখানো নারীকে এই পুরস্কার প্ৰদান করা হয়। সাথে মহিলা সবলীকরণ ও মহিলার সামাজিক স্থিতির উন্নতি সাধন করার স্বীকৃতি স্বরূপ এই পুরস্কার প্ৰদান করা হয়।

ইতিহাস
১৯৯১ সালে প্ৰথমবার এই পুরস্কার প্ৰদান করা হয়েছিল। সেই বছরের আন্তৰ্জাতিক নারী দিবস উপলক্ষে ৮ মাৰ্চ তারিখে নতুন দিল্লীতে ভারতের রাষ্ট্ৰপতি এই পুরস্কারের শুভারম্ভ করে। ততখন থেকে প্ৰতি বছর ৮ মাৰ্চ তারিখে এই পুরস্কার প্ৰদান করা হয়। আগে এই পুরস্কারের নাম স্ত্ৰী শক্তি পুরস্কার ছিল। পরে এর নাম নারী শক্তি পুরস্কার করা হল। এই পুরস্কারের সাথে আগে ১ লাখ টাকা ও একটি প্ৰশস্তি পত্ৰ প্ৰদান করা হয়েছিল। বৰ্তমান এর অৰ্থমূল্য ৩ লাখ টাকা করা হল।

পুরস্কারসমূহ
এই পুরস্কার ভারতীয় ইতিহাসেরর বীরাঙ্গনার নামে নামকরণ করা হয়েছে। নিচে উল্লেখ করা শ্ৰেণীসমূহে এই পুরস্কার প্ৰদান করা হয়:

 দেবী অহল্যা বাঈ হলকার পুরস্কার: ১৮শ শতকের মালব রাজ্যের রাণী অহল্যা বাঈ হলকারের নামে
 কান্নাগী পুরস্কার: কিংবদন্তিমূলক তামিল মহিলা কান্নাগীর নামে 
 মাতা জিজাবাঈ পুরস্কার: ১৭শ শতকের মারাঠা সাম্ৰাজ্যের সৰ্বশ্ৰেষ্ঠ রাজা ছত্ৰপতি মাতা জিজাবাইর নামে
 রাণী গাইডিনলিউ জেলিয়াং পুরস্কার: বিংশ শতকের নাগা আধ্যাত্মিক তথা রাজনৈতিক নেত্ৰী রাণী গাইডিনলিউর নামে
 রাণী লক্ষ্মীবাঈ পুরস্কার: স্বাধীনতা সংগ্ৰামী ঝান্সীর রাণী লক্ষ্মীবাঈর নামে
 রাণী রুদ্ৰাম্মা দেবী পুরস্কার (এই পুরস্কার মহিলা ও পুরুষ উভয়কে প্ৰদান করা হয়): ১৩শ শতকের ডেক্কান মালভূমির রাণী রুদ্ৰাম্মা দেবীর নামে

তথ্যসূত্র

বহিঃসংযোগ
নারী শক্তি পুরস্কারের গাইডলাইন

ভারতের জাতীয় পুরস্কার
ভারতের নারী
নারী জন্য পদমর্যাদা, সম্মাননা ও পদক
ভারতের বেসামরিক পুরস্কার ও সম্মাননা
সমাজে অবদানের জন্য পুরস্কার
১৯৯৯-এ দিল্লিতে প্রতিষ্ঠিত
১৯৯৯-এ প্রতিষ্ঠিত পুরস্কার
ভারতীয় পুরস্কার
নারীদের সম্মানে পুরস্কার
আ স্টার ইজ বর্ন (২০১৮-এর চলচ্চিত্র)

আ স্টার ইজ বর্ন () হল ২০১৮ সালে মুক্তিপ্রাপ্ত মার্কিন প্রণয়মূলক-সঙ্গীতধর্মী নাট্য চলচ্চিত্র। ছবিটি পরিচালনা করেছেন ব্র্যাডলি কুপার। এটি তার পরিচালিত প্রথম চলচ্চিত্র। ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন এরিক রথ, ব্র্যাডলি কুপার, উইল ফেটারস। এতে শ্রেষ্ঠাংশে অভিনয় করেছেন লেডি গাগা, ব্র্যাডলি কুপার, অ্যান্ড্রু ডাইস ক্লে, ডেভ চ্যাপেল ও স্যাম এলিয়ট।

এটি আ স্টার ইজ বর্ন-এর তিনটি প্রাতিষ্ঠানিক পুনর্নির্মাণের তৃতীয় চলচ্চিত্র। ১৯৫৪ সালে জুডি গারল্যান্ড ও জেমস মেসান অভিনীত প্রথম এবং ১৯৭৬ সালে বারবারা স্ট্রাইস্যান্ড ও ক্রিস ক্রিস্টোফারসন অভিনীত দ্বিতীয় পুনর্নির্মাণ মুক্তি পায়; এছাড়া ২০১৩ সালে একই গল্পে বলিউড চলচ্চিত্র আশিকি টু মুক্তি পায়।

২০১৮ সালের ৩১শে আগস্ট ৭৫তম ভেনিস চলচ্চিত্র উৎসবে আ স্টার ইজ বর্ন ছবিটির উদ্বোধনী প্রদর্শনী হয় এবং ওয়ার্নার ব্রসের পরিবেশনায় ছবিটি ৫ই অক্টোবর মার্কিন যুক্তরাষ্ট্রে মুক্তি পায়। মুক্তির পর ছবিটি কুপার, গাগা ও এলিয়টের অভিনয়, কুপারের পরিচালনা এবং এর চিত্রনাট্য, চিত্রগ্রহণ, ও সঙ্গীতের জন্য প্রশংসিত হয়। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট ছবিটিকে ২০১৮ সালের সেরা ১০ চলচ্চিত্রের একটি হিসেবে স্থান দেয়। ছবিটি একাধিক পুরস্কার অর্জন করেছে। ৭৬তম গোল্ডেন গ্লোব পুরস্কারে ছবিটি সেরা নাট্যধর্মী চলচ্চিত্রসহ পাঁচটি বিভাগে মনোনয়ন লাভ করে এবং গাগা "শ্যালো" গানের জন্য সেরা মৌলিক গানের পুরস্কার অর্জন করেন।

অভিনয়শিল্পীদল 
 ব্র্যাডলি কুপার - জ্যাকসন "জ্যাক" মেইন, একজন প্রতিষ্ঠিত মদ্যপ গায়ক-গীতিকার।
 লেডি গাগা - অ্যালি মেইন, একজন নাইটক্লাব গায়ক-গীতিকার, জ্যাক তাকে আবিষ্কার করেন।
 স্যাম এলিয়ট - ববি মেইন, জ্যাকের সৎ বড় ভাই ও ম্যানেজার।
 ডেভ চ্যাপেল - জর্জ "নুডলস" স্টোন, জ্যাকের ঘনিষ্ঠ বন্ধু এবং সাবেক সঙ্গীতজ্ঞ।
 অ্যান্ড্রু ডাইস ক্লে - লরেঞ্জো ক্যাম্পানা, অ্যালির বন্ধু।
 অ্যান্টনি র‍্যামোস - র‍্যামন, অ্যালির বন্ধু।
 মাইকেল হার্নি - উল্‌ফি, একজন লিমো চালক ও লরেঞ্জোর বন্ধু।
 রাফি গ্যাভরন - রেজ গ্যাভরন, একজন সঙ্গীত প্রযোজক ও অ্যালির ম্যানেজার।

তথ্যসূত্র

বহিঃসংযোগ 
 
 
 
 
 

ইংরেজি ভাষার চলচ্চিত্র
২০১৮-এর চলচ্চিত্র
২০১৮-এর পরিচালনায় অভিষেক
২০১৮-এর প্রণয়ধর্মী নাট্য চলচ্চিত্র
২০১৮-এর সঙ্গীতধর্মী চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন সঙ্গীতধর্মী চলচ্চিত্র
মার্কিন চলচ্চিত্রের পুনর্নির্মাণ
মার্কিন সঙ্গীতধর্মী নাট্য চলচ্চিত্র
মার্কিন প্রণয়ধর্মী সঙ্গীতধর্মী চলচ্চিত্র
ওয়ার্নার ব্রসের চলচ্চিত্র
মেট্রো-গোল্ডউইন-মেয়ারের চলচ্চিত্র
এরিক রথের চিত্রনাট্য সংবলিত চলচ্চিত্র
পরিচালনায় অভিষেক চলচ্চিত্র
টড ফিলিপস প্রযোজিত চলচ্চিত্র
ব্র্যাডলি কুপার প্রযোজিত চলচ্চিত্র
ব্র্যাডলি কুপার পরিচালিত চলচ্চিত্র
সঙ্গীত ও সঙ্গীতজ্ঞ সম্পর্কে চলচ্চিত্র
আইম্যাক্স চলচ্চিত্র
চলচ্চিত্রে আত্মহত্যা
মাদকের অপব্যবহার সম্পর্কে চলচ্চিত্র
লস অ্যাঞ্জেলেসের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
শ্রেষ্ঠ মৌলিক গান বিভাগে একাডেমি পুরস্কার বিজয়ী চলচ্চিত্র
আ স্টার ইজ বর্ন

আ স্টার ইজ বর্ন  এর দ্বারা বুঝানো হতে পারেঃ
 আ স্টার ইজ বর্ন (১৯৫৪-এর চলচ্চিত্র)- ১৯৫৪ সালে মুক্তিপ্রাপ্ত মার্কিন সঙ্গীতধর্মী চলচ্চিত্র।
 আ স্টার ইজ বর্ন (১৯৭৬-এর চলচ্চিত্র)- ১৯৭৬ সালে মুক্তিপ্রাপ্ত মার্কিন প্রণয়মূলক সঙ্গীতধর্মী নাট্য চলচ্চিত্র।
 আ স্টার ইজ বর্ন (১৯৩৭-এর চলচ্চিত্র)- ১৯৩৭ সালে মুক্তিপ্রাপ্ত মার্কিন টেকনিকালার প্রণয়ধর্মী নাট্য চলচ্চিত্র।
 আ স্টার ইজ বর্ন (২০১৮-এর চলচ্চিত্র)-২০১৮ সালে মুক্তিপ্রাপ্ত মার্কিন প্রণয়মূলক-সঙ্গীতধর্মী নাট্য চলচ্চিত্র।

আরও দেখুন
ঐ নিতম

ঐ নিতম  (মিচিং: Oi: Nitom) অসমের মিচিং জনগোষ্ঠীর পরম্পরাগত গান। ঐনিতমের অৰ্থ 'প্ৰিয়জনের গীত'। এই শ্ৰেণীর গান মিচিংদের এক প্ৰমুখ লোকগীত শৈলী হিসাবে বিবেচিত হয়েছে। ঐনিতমসমূহে সাধারণত প্ৰেমের ভাব প্ৰতিস্ফুট হয়ে ওঠে।

নামের অৰ্থ 
মিচিং ভাষায় ঐনিতম শব্দের অৰ্থ 'প্ৰিয় জনের গীত'।

মিচিং সমাজে 
মিচিংদের অনেক শ্ৰেণীর লোকগীত আছে, যেমন আবাং, কাবাং, বিরিগ, লুপো, ঐনিতম ইত্যাদি। মিচিং লোকদের অন্যান্য লোকগীতের তুলনায় পরে, ঐনিতম অধিক জনপ্ৰিয়তা লাভ করতে সক্ষম হয়েছে। মিচিং লোকগীতকে ভাগ করার অন্য এক বিধি হল এমন - ধাৰ্মিক আবাং, ঐনিতম, কাবান, ক-নি-নাম ও মমান। ঐনিতম প্ৰেমের গীত, কাবান দুখের গীত, ক-নি-নাম নিচুকণি গীত ইত্যাদি।

অতীতে কাবান গীতে জনপ্ৰিয়তা পরিলক্ষিত হত, পরে বৰ্তমানে সেই স্থান ঐনিতম দখল করেছে।

মিচিংগণ আলি আঃয়ে লৃগাঙের মত পৰ্বত ঐনিতমের সুরে নৃত্য করে।

চারিত্ৰিক দিক 
ঐনিতমকে প্ৰেমের গানন বলা যায়। প্ৰকৃতিসম্বন্ধীয় লিখনশৈলী ও চৈত্ৰিক চিহ্ন ব্যবহারে ঐনিতম বিহুর সাথে সাদৃশ্য প্ৰকট করে।

ঐনিতমের এক উদাহরণ,

লঙে মিক্সি দিনামদেম

আপঙেপে তি:লাংকা

য়ুমে মিক্সি দেনামদেম

কেরাচিনপে রম্লাংকা

তথ্য সূত্ৰ 

আসামের সঙ্গীত
মিচিং জনগোষ্ঠী
পারাদ্বীপ তেল শোধনাগার

পারাদ্বীপ তেল শোধনাগার বা পারাদ্বীপ রিফাইনারি হল ওড়িশা রাজ্যের পারাদ্বীপ শহরে ইন্ডিয়ান অয়েল কর্পোরেশন কর্তৃক প্রতিষ্ঠিত ১১তম তেল শোধনাগার। এই শোধনাগারের উৎপাদন ক্ষমতা ১৫ এমএমটিপিএ।

ইতিহাস 
পারাদ্বীপ তেল শোধনাগার হল ইন্ডিয়ান ওয়েল-এর ১১ তম তেল শোধনাগার। ৭ ফেব্রুয়ারি ২০১৬ সালে প্রধানমন্ত্রী শ্রী নরেন্দ্র মোদি জাতির এই কাজে নিবেদিত ছিলেন। পূর্ব ভারতের জ্বালানি প্রবেশদ্বারা হিসাবে বিবেচিত, ১৫ এমএমপিএপিএ ক্ষমতার শোধনাগারটি আনুমানিক ₹৩৪,৫৫৫ কোটি টাকা মূল্যের ভিত্তিতে স্থাপন করা হয়েছে। ২০০২ সালের মে মাসে সাবেক প্রধানমন্ত্রী অটল বিহারী বাজপেয়ী তেল শোধনাগারর ভিত্তিপ্রস্তর স্থাপন করা হয়েছিল।

নির্মাণ 
কর্মকর্তারা জানান, তেল শোধনাগারের নির্মাণকাজে ২৮ লাখ টন ইস্পাত ব্যবহার করা হয়েছে, যা ৩০ টি আইফেল টাওয়ার বা প্রায় ৩৫০ টি রাজধানী ট্রেনের সমতুল্য একটি বিশাল কাজ ছিল। এর মধ্যে ১১.৬ লক্ষ ঘনমিটার কংক্রিটি ব্যবহৃত হয়েছে, যা দুবাইয়ের বুর্জ খলিফায় ব্যবহৃত মোট কংক্রিটের ৩ গুণের সমান।

২,৪০০ কিলোমিটার পাইপ ব্যবহার করা হয়েছে, যা প্রায় গঙ্গার দৈর্ঘ্যের সমান। একটি মার্সেডিজ-বেনজ এস-ক্লাস গাড়ি তেল শোধনাগারে ব্যবহৃত ১২৬ ইঞ্চির বৃহত্তম ব্যাসের পাইপলাইনের মধ্য দিয়ে যেতে পারে।

উদ্বোধন  
তেল শোধনাগারটির ২০১৩ সালের তৃতীয় ত্রৈমাসিকে উৎপাদন শুরু করার প্রত্যাশা ছিল। বিলম্বের কারণে তেল শোধনাগার প্রকল্পের খরচ ২.৫% বৃদ্ধি পেয়েছিল। অবশেষে ৭ ফেব্রুয়ারি ২০১৬ সালে প্রধানমন্ত্রী নরেন্দ্র মোদি  তেল শোধনাগারটির উদ্বোধন করেন।

রাজ্য সমর্থন 
প্রকল্পের উদ্বোধনের তারিখ থেকে ১১ বছর মেয়াদে তেল শোধনাগারের  পণ্যগুলিকে ওড়িশা সরকার বিক্রয় কর থেকে মুক্ত করেছে। এছাড়া, রাজ্য সরকার সিএসটি সংগ্রহে ৩০ বছরের ছাড়ের অনুমতি দিয়েছে।

তথ্যসূত্র

বহিঃসংযোগ
  ইন্ডিয়ান ওয়েল রিফাইনারী 

ভারতের তেল শোধনাগার
এ কে এম এনামুল হক শামীম

এ কে এম এনামুল হক শামীম একজন বাংলাদেশি রাজনীতিবিদ এবং শেখ হাসিনার চতুর্থ মন্ত্রিসভার পানি সম্পদ মন্ত্রণালয়ের দায়িত্বপ্রাপ্ত উপমন্ত্রী। তিনি শরীয়তপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন 
শামীম ১৯৬৫ সালের ১০ নভেম্বর শরীয়তপুর জেলার ভেদরগঞ্জ উপজেলার সখিপুর থানার চর গোপালপুর ইউনিয়নের মালতকান্দি গ্রামে জন্মগ্রহণ করেন। তার পিতার নাম আবুল হাসেম মিয়া ও মাতার নাম আশ্রাফুন নেছা। শামীম নোয়াখালীর এ এম উচ্চ বিদ্যালয় থেকে মাধ্যমিক এবং ঢাকা রেসিডেনসিয়াল মডেল কলেজ থেকে উচ্চ মাধ্যমিক সম্পন্ন করে জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেন।

রাজনৈতিক জীবন 
শামীম শিক্ষার্থী থাকাকালীন বাংলাদেশ ছাত্রলীগে যোগদানের মাধ্যমে রাজনীতিতে প্রবেশ করেন। ১৯৭৯ এম এ উচ্চ বিদ্যালয় শাখা ছাত্রলীগের সাধারণ সম্পাদক, ১৯৮৪ সালে জাহাঙ্গীরনগর বিশ্ববিদ্যালয় শাখা ছাত্রলীগের সাংগঠনিক সম্পাদক, ১৯৮৬ সালে সাধারণ সম্পাদক ও ১৯৮৮ সালে বিশ্ববিদ্যালয় শাখার সভাপতি নির্বাচিত হন। ১৯৮৯ সালে জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদের (জাকসু) সহ-সভাপতি (ভিপি) নির্বাচিত হন। পরের বছর ছাত্রলীগের কেন্দ্রীয় কমিটির সদস্য, ১৯৯২ সালে সিনিয়র সহ-সভাপতি ও ১৯৯৪ সালে কেন্দ্রীয় ছাত্রলীগের সভাপতি নির্বাচিত হন। ২০০২ সালে আওয়ামী লীগের পর্যবেক্ষক সদস্য হিসেবে যোগদানের মাধ্যমে তিনি মূল রাজনীতিতে প্রবেশ করেন। ২০১২ সালের ফেব্রুয়ারিতে প্রথমবার ও ডিসেম্বরে দ্বিতীয়বারেরমত আওয়ামী লীগের কেন্দ্রীয় কমিটির সদস্য হন এবং ২০১৬ সালের অক্টোবরে আওয়ামী লীগের ২০তম সম্মেলনে তিনি কেন্দ্রীয় কমিটির সাংগঠনিক সম্পাদক নির্বাচিত হন।

২০১৮ সালে একাদশ জাতীয় সংসদ নির্বাচনে শামীম শরীয়তপুর-২ আসন থেকে আওয়ামী লীগের মনোনয়নে প্রথমবারেরমত সংসদ সদস্য নির্বাচিত হন। নির্বাচনের পর আওয়ামী লীগ সরকার গঠন করলে তিনি ৭ জানুয়ারি ২০১৯ সালে শেখ হাসিনার চতুর্থ মন্ত্রিসভায় পানি সম্পদ মন্ত্রণালয়ের উপমন্ত্রীর দায়িত্ব পান।

তিনি বঙ্গবন্ধু স্কুল এন্ড কলেজ এর প্রতিষ্ঠা করেন।

ব্যক্তিগত ও পারিবারিক জীবন 
শামীম ব্যক্তিগত জীবনে বিবাহিত এবং তার দুই মেয়ে রয়েছে। তার দাদা রওশন আলীও একজন জনপ্রতিনিধি ছিলেন। তার ছোট ভাই এ কে এম আমিনুল হক বাংলাদেশ সেনাবাহিনীর একজন মেজর জেনারেল।

তথ্যসূত্র 

১৯৬৫-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
শরীয়তপুর জেলার রাজনীতিবিদ
বাংলাদেশের মন্ত্রী
শেখ হাসিনার চতুর্থ মন্ত্রিসভার সদস্য
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
ঢাকা রেসিডেনসিয়াল মডেল কলেজের প্রাক্তন শিক্ষার্থী
দ্বিতীয় বিশ্বযুদ্ধ (বই)

দ্বিতীয় বিশ্বযুদ্ধ (১ম খন্ড) ডেল এইচ খান সম্পাদিত যুদ্ধ বিষয়ক সংকলন বই যা নালন্দা প্রকাশনী থেকে ২০১৮ সালে বাংলাদেশে  প্রকাশিত হয়। বইটি  দ্বিতীয় বিশ্বযুদ্ধে প্রত্যক্ষভাবে অংশগ্রহণকারী যোদ্ধা আর প্রত্যক্ষদর্শীদের লেখা সত্য ঘটনার অনুবাদ, অনুবাদের সাথে প্রাসঙ্গিক ঐতিহাসিক ছবি ও সাম্প্রতিক ইতিহাসের ভিত্তিতে রচিত পাদটীকা দিয়ে মোট দুই খণ্ডে সাজানো হয়েছে।

বিষয়বস্তু
১৯৩৯ সালের ১ সেপ্টেম্বর হিটলারের নাজি জার্মানি উদ্ভাবিত ‘ব্লিজক্রিগ’ নামক এক অভূতপূর্ব রণকৌশলে পোল্যান্ড জয়ের মাধ্যমে দ্বিতীয় বিশ্বযুদ্ধ শুরু হয়। এরপর সারা বিশ্ব অক্ষশক্তি বনাম মিত্রবাহিনীতে দ্বিধাবিভক্ত হয়ে যায় আর ক্রমশ এ যুদ্ধ ছড়িয়ে পড়ে সারা বিশ্বে। যুদ্ধ চলতে থাকে জলে, স্থলে, সাগরে এবং সমুদ্রতলদেশেও। রোমহর্ষক আর রক্তক্ষয়ী সব যুদ্ধে ইতিহাসের পাতা ভারী হতে থাকে।

দশ লাখের বেশি প্রাণ হারানোর পর স্ট্যালিনগ্রাদের যুদ্ধকে ইতিহাস রেকর্ড করল সবচেয়ে রক্তক্ষয়ী যুদ্ধ হিসেবে, কুরশকের যুদ্ধে বিশ্ব দেখল ইতিহাসের বিশালতম সাঁজোয়া (ট্যাংক) যুদ্ধ, ডি-ডেতে ইতিসের বৃহত্তম এম্ফিবিয়াস ল্যান্ডিং, আর হিরোশিমা ও নাগাসাকির বুকে প্রথমবারের মতো অ্যাটম বোমা বিস্ফোরিত হবার পর জাপানের আত্মসমর্পণের মাধ্যমে-এই মহাযুদ্ধের পরিসমাপ্তি ঘটে ১৯৪৫ সালের ২রা সেপ্টেম্বর তারিখে।

যে কোনো যুদ্ধের মতোই দ্বিতীয় বিশ্বযুদ্ধেরও একটি সুবিশাল প্রেক্ষাপট আছে; আছে পরোক্ষ আর প্রত্যক্ষ অনেক কারণ। তাই দ্বিতীয় বিশ্বযুদ্ধের ইতিহাস কিংবা গল্প মানেই রাজনীতি আর কূটনীতির গল্প, যুদ্ধের প্রেক্ষাপট আর প্রস্তুতির গল্প, যুদ্ধ শুরুর গল্প, আকাশ-স্থল-নৌ-সাবমেরিন যুদ্ধের গল্প, নেতৃত্ব আর সৈনিকতার গল্প, আবিষ্কার আর গুপ্ত অভিযানের গল্প, যুদ্ধাহত আর যুদ্ধবন্দিদের গল্প, অযোদ্ধা আর কোল্যাটেরাল ড্যামেজের গল্পসহ অসংখ্য সব গল্প।

ভিন্ন আঙ্গিকে দ্বিতীয় বিশ্বযুদ্ধকে পাঠকের সামনে তুলে ধরতে দ্বিতীয় বিশ্বযুদ্ধে প্রত্যক্ষভাবে অংশগ্রহণকারী আর প্রত্যক্ষদর্শীদের কিছু সত্য ঘটনা দিয়ে সাজানো হয়েছে এই সংকলন। ছয় বছরব্যাপী সংঘটিত এই যুদ্ধের ধারাবাহিকতা ঠিক রাখতে গল্পগুলো ক্রমানুসারে সাজানো হয়েছে। গল্পগুলোকে আরও আকর্ষণীয় করতে প্রতিটি গল্পে প্রাসঙ্গিক ক্যাপশনসহ ঐতিহাসিক ছবি সংযোজন করা হয়েছে। এছাড়াও সামরিক ইতিহাসের ভক্তদের কথা মাথায় রেখে অধিকাংশ গল্পের শেষে আছে পাদটীকা, যেখানে গল্প সংশ্লিষ্ট অভিযানের একটি সামগ্রিক চিত্র তুলে ধরা হয়েছে।

সম্পাদক ও অনুবাদক
দ্বিতীয় বিশ্বযুদ্ধ বইটি একটি সম্মিলিত প্রয়াসের ফসল। লে. কর্নেল মুহাম্মদ লুৎফুল হক (অব.) নিকট হতে এই দুষ্প্রাপ্য গল্পগুলোর সন্ধান পাবার পর ডেল এইচ খান একুশজন অনুবাদক নিয়ে "টিমWW2" নামে একটি পর্ষদ গঠন করে। গল্পগুলোতে উইকিপিডিয়া, এনসাইক্লোপিডিয়া, রিডার্স ডাইজেস্টসহ বিবিধ বই, ম্যাগাজিন এবং ইন্টারনেটভিত্তিক উৎস থেকে সংগৃহীত তথ্য, উপাত্ত এবং ছবি সংযোজন করা হয়েছে।

তথ্যসূত্র 

দ্বিতীয় বিশ্বযুদ্ধ
২০১৮-এর বই
প্রশান্ত গোস্বামী

প্রশান্ত গোস্বামী (জন্ম: ১৯৫৯) একজন ভারতীয় গাণিতিক ভূবিজ্ঞানী, জলবায়ু বিজ্ঞানী ও নতুন দিল্লীতে অবস্থিত রাষ্ট্ৰীয় বিজ্ঞান, প্ৰযুক্তিবিদ্যা ও উন্নয়ন অধ্যয়ন প্ৰতিষ্ঠানের সঞ্চালক প্ৰধান। আগে তিনি চতুৰ্থ পারাডিগ্ম প্ৰতিষ্ঠানে বিজ্ঞানী হিসাবে কাৰ্যনিৰ্বাহ করেছিলেন। তিনি ক্ৰান্তীয় বায়ুমণ্ডলের চলকীয় পরিবৰ্তনের অধ্যয়নের জন্য বিশেষভাবে পরিচিত। ভারত সরকার তার প্রাগ্রসর অবদানের জন্য ২০০১ সালে বিজ্ঞানের শ্ৰেষ্ঠ পুরস্কার শান্তি স্বরূপ ভাটনাগর পুরস্কার প্ৰদান করে।

জীবনী

নিৰ্বাচিত গবেষণা পত্ৰ

তথ্যসূত্র

বহিঃসংযোগ

ভারতীয় বিজ্ঞানী
ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী
১৯৫৯-এ জন্ম
জীবিত ব্যক্তি
পৃথিবী, বায়ুমণ্ডল, মহাসাগর এবং গ্রহ বিজ্ঞানে শান্তি স্বরূপ ভাটনগর পুরস্কার প্রাপক
ভারতীয় বৈজ্ঞানিক লেখক
ভারতীয় ভূতত্ত্ববিদ
আসামের বিজ্ঞানী
ভারতীয় জলবায়ুবিদ
২০শ শতাব্দীর ভারতীয় ভূবিজ্ঞানী
আহমদ আলি লাহোরি

আহমদ আলি লাহোরি (১৮৮৭ – ২৩ ফেব্রুয়ারি ১৯৬২) () (সংক্ষিপ্ত নাম:আহমদ আলি) ছিলেন মুসলিম স্কলার, দক্ষিণ এশিয়ার মুফাসসির (উর্দু কুরআন ব্যাখ্যাকার)। তিনি দেওবন্দি আন্দোলনের ইতিহাসে একজন উল্লেখযোগ্য ব্যক্তিত্ব ছিলেন।

প্রাথমিক জীবন এবং ক্যারিয়ার 
আহমদ আলি লাহোরি দেওবন্দি আলেম উবাইদুল্লাহ সিন্ধির ছাত্র ছিলেন। তিনি দারুল উলুম দেওবন্দে পড়াশোনা করেন। এবং সেখান থেকে ১৯২৭ সালে স্নাতক করেন। আহমদ আলি লাহোরি তার শিক্ষকের শিক্ষাপ্রতিষ্ঠানেই অধ্যাপনা শুরু করেন এবং শিক্ষকের মেয়েকেই বিবাহ করেন। তিনি তাকে নতুন দল খুলতেও সাহায্য করেন। যাইহোক, উবাইদুল্লাহ সিন্ধি ১৯৪৭ সালের ভারত বিভাগের আগেই ১৯৪৪ সালে মৃত্যুবরণ করেন। তাই, পাকিস্তান আন্দোলন এবং মুহাম্মদ আলি জিন্নাহকে সমর্থন করে মাওলানা শাব্বির আহমেদ উসমানি মাওলানা আহমদ আলি লাহোরিসহ দেওবন্দি আলেমদের একটি দলের নেতৃত্ব দেন। অতঃপর, ১৯৪৭ সালে দলটির সকলে নতুন তৈরি হওয়া পাকিস্তানে এসে এখানেই স্থায়ীভাবে বসবাস শুরু করেন।

"যদিও দেওবন্দের শিক্ষক এবং ছাত্রদের বিশাল একটি অংশ পাকিস্তান আন্দোলন অথবা তার বিরোধিতা করা থেকে নিরব ছিলেন। তদুপরি, সেখানকার একটি অংশ একটি স্বাধীন মুসলিম রাষ্ট্রের জন্য সক্রিয়ভাবে একজন জ্ঞানী আলিমের নেতৃত্বে উল্লেখযোগ্যভাবে কায়েদ-ই-আজমকে সমর্থন করে গিয়েছিলেন।"

মাওলানা শাব্বির আহমেদ উসমানি এবং তার দল পাকিস্তান আন্দোলনের জনসাধারণের মধ্যে মিশে গিয়েছিলেন।

মৃত্যু এবং উত্তরসূরি 
আহমদ আলি লাহোরি ১৯৬২ সালের ২৩শে ফেব্রুয়ারি পাকিস্তানের লাহোরে মৃত্যুবরণ করেন এবং তাকে লাহোরেই দাফন করা হয়। তার মৃত্যুর পর তার সন্তান মাওলানা উবাইদুল্লাহ আনওয়ার তার ঐতিহ্যবাহী ইসলামি শিক্ষাপীঠের দায়িত্ব পালন করতে থাকেন।

আরও দেখুন 
 উবাইদুল্লাহ সিন্ধি
 রশিদ আহমেদ গাঙ্গোহি
 শাব্বির আহমেদ উসমানি
 আশরাফ আলি থানভি
 তারিক জামিল

তথ্যসূত্র

উদ্ধৃতি

গ্রন্থপঞ্জি

বহিঃসংযোগ 
 মাওলানা আহমদ আলি লাহোরির অনূদিত কুরআন-ই-আযিয (অনলাইন ভার্সন) (ইংরেজি ও উর্দু)
 মাওলানা আহমদ আলি লাহোরির একটি অনুষ্ঠানের ভিডিওক্লিপ, ইউটিউবে
 Muslims in India since 1947: Islamic Perspectives on Inter-Faith Relations (ইংরেজি) ভারত স্বাধীনতা সময়কালীন ভারত উপমহাদেশীয় মুক্তিযোদ্ধাদের বিস্তারিত বিবরণ।

১৮৮৭-এ জন্ম
১৯৬২-এ মৃত্যু
পাকিস্তানি সুফি
পাকিস্তানি আলেম
লাহোরের ব্যক্তি
ব্রিটিশ ইন্ডিয়ার ব্যক্তি
পাকিস্তানের ইসলামি নেতা
দেওবন্দি ব্যক্তি
পাকিস্তান আন্দোলনের কর্মী
জমিয়ত উলামায়ে হিন্দের ব্যক্তি
জমিয়ত উলামায়ে ইসলামের রাজনীতিবিদ
পাকিস্তানি সুন্নি মুসলিম পণ্ডিত
ব্রিটিশ ভারতীয় ব্যক্তি
পাকিস্তানি ইসলাম ধর্মীয় নেতা
কোহিস্তানাত জেলা

কোহিস্তানাত জেলা আফগানিস্তানের সামাঙ্গন প্রদেশের একটি অন্যতম জেলা। জেলাটির রাজধানী শহরের নাম হচ্ছে কোহিস্তানাত নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

গ্রাম
  অরুজ
 গয়ানাক
 জারঘান
 জায়াক
 নেগেলা

আরো দেখুন
 আফগানিস্তানের জেলা

সামাঙ্গন প্রদেশের জেলা

সারে পোল প্রদেশের জেলা
সঞ্চারক জেলা

সঞ্চারক জেলা () অথবা সঙ্গচারক নামেও পরিচিত, আফগানিস্তানের সারে পোল প্রদেশের একটি অন্যতম জেলা। এটির কেন্দ্রীয় অঞ্চলের নাম হচ্ছে তুকার বা টোকজার নামক শহর। সঞ্চারক জেলা মূলত পূর্বের বালখ প্রদেশের সীমানা ঘিরে গড়ে উঠেছে। জেলাটি ১০৮৯ বর্গ কিলোমিটার এলাকা জুড়ে গঠন করা হয়েছে।

জনসংখ্যা
২০১০ সালের আদমশুমারীর আনুমানিক হিসাব অনুযায়ী সঞ্চারক জেলার জনসংখ্যার ছিল প্রায় ৮৭,৬৭০ জন এর মত। যার মধ্যে থেকে ৪৪,২৮৭ জন পুরুষ এবং ৪৩,৩৮৩ জন মহিলা রয়েছে। জেলাটির জনসংখ্যা প্রায় ৯০% তাজিক সম্প্রদায়ের এবং অন্যান্য সম্প্রদায়ের রয়েছে ১০%।

তথ্যসূত্র

আরো দেখুন
 আফগানিস্তানের জেলা

সামাঙ্গন প্রদেশের জেলা

সারে পোল প্রদেশের জেলা
সার-ই পোল জেলা

সার-ই পোল আফগানিস্তানের সারে পোল প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটির রাজধানী শহরের নাম হচ্ছে সার-ই পোল।

আরো দেখুন
 আফগানিস্তানের জেলা

সামাঙ্গন প্রদেশের জেলা

সারে পোল প্রদেশের জেলা
সাঈদ জেলা

সাঈদ জেলা (Persian: ولسوالی صیاد) আফগানিস্তানের সারে পোল প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

আরো দেখুন
 আফগানিস্তানের জেলা

সামাঙ্গন প্রদেশের জেলা
সারে পোল প্রদেশের জেলা
সোজমা কালা জেলা

সোজমা কালা জেলা (ফার্সি: سوزمه قلعه) আফগানিস্তানের সারে পোল প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সোজমা কালা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

আরো দেখুন
 আফগানিস্তানের জেলা

সামাঙ্গন প্রদেশের জেলা

সারে পোল প্রদেশের জেলা
বাহারক জেলা (তখর)

বাহারক জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠন করা হয়েছিল।

তথ্যসূত্র

বহিঃসংযোগ
 Practice voting exercise in Baharak District, 2009

তখর প্রদেশের জেলা

আফগানিস্তানের জেলা
বঙ্গী জেলা

বঙ্গী জেলা আফগানিস্তানের তখর প্রদেশের একটি অন্যতম জেলা। এটি পাহাড়ের চারপাশে ঘিরে অবস্থিত একটি উপত্যকা এবং এখানে বঙ্গী নদী নামে একটি নদী রয়েছে যার মাধ্যমে কৃষি জমিকে সেচ প্রদান করা হয় এবং আশেপাশের এলাকাকে সবুজ ও আকর্ষণীয় করে তুলেছে। প্রায় ৯৯% মানুষ উজবেক ভাষার কথা বলে থাকে।

তথ্যসূত্র

সারে পোল প্রদেশের জেলা

তখর প্রদেশের জেলা
চাহ আব জেলা

চাহ আব জেলা (ফার্সি: ولسوالی چاه‌آب) আফগানিস্তানের তখর প্রদেশের একটি অন্যতম জেলা।

অবস্থান
চাহ আব তখর প্রদেশের চতুর্থ বৃহত্তম জেলা এবং আফগানিস্তানের উত্তর-পূর্ব অঞ্চলে অবস্থান করছে।

জনসংখ্যার উপাত্ত
আদমশুমারির আনুমানিক হিসাব অনুযায়ী ধারণা করা হয়ে থাকে যে, এখানে প্রায় ১০০,০০০ জন  বসবাস করে থাকেন যার মধ্যে চাহ আব শহরে ২০,০০০ জন শহরে বসবাস করছেন। যুদ্ধের পূর্বের সময়ে, চাহ আব একটি শান্ত ও অবলম্বনশীল জেলা ছিল, যেখানে প্রাক-যুদ্ধের জনসংখ্যার কিছু সংখ্যক শিক্ষিত নাগরিক ছিল। বিগত ২৩ বছরে যুদ্ধের ফলে এবং অর্থনৈতিক মন্দার ফলে শাহ আবের শিক্ষাগত মান নিম্ন পর্যায়ে চলে গেছে। সরকারি কর্তৃপক্ষ কর্তৃক জেলাগুলিতে শিক্ষকদের কোনও অনুদান বা বেতন প্রদানের ক্ষেত্র নেই বললেই চলে।

তথ্যসূত্র

তখর প্রদেশের জেলা
দ্য কেমব্রিজ হিস্ট্রি অফ আফ্রিকা

দ্য কেমব্রিজ হিস্ট্রি অফ আফ্রিকা হল আট খণ্ডে প্রকাশিত আফ্রিকার ইতিহাস-সংক্রান্ত একটি সচিত্র গ্রন্থ। ১৯৭৫ থেকে ১৯৮৬ সালের মধ্যে কেমব্রিজ ইউনিভার্সিটি প্রেস থেকে বইটি প্রকাশিত হয়। বইটির প্রত্যেকটি খণ্ড ভিন্ন ভিন্ন লেখকের দ্বারা সম্পাদিত এবং সমগ্র গ্রন্থটির সাধারণ সম্পাদকেরা হলেন জন ডনালি ফেজ ও রোল্যান্ড অলিভার। ২০০৮ সালের মার্চ মাসে কেমব্রিজ ইউনিভার্সিটি প্রেস থেকে বইটির ই-বই সংস্করণ প্রকাশিত হয়।

গ্রন্থাবলি

আরও দেখুন
 দ্য কেমব্রিজ হিস্ট্রি অফ সাউথ আফ্রিকা
 ইউনেস্কোর জেনারেল হিস্ট্রি অফ আফ্রিকা, ১৯৮১-১৯৯৩ সালে প্রকাশিত

তথ্যসূত্র 

আফ্রিকার ইতিহাস
কেমব্রিজ ইউনিভার্সিটি প্রেস প্রকাশিত বই
আফ্রিকা-সংক্রান্ত ইতিহাস বই
চাল জেলা

চাল জেলা, (), আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে চাল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

তথ্যসূত্র

বহিঃসংযোগ
 Practice voting exercise in Chal District, 2009

তখর প্রদেশের জেলা
দারকাদ জেলা

দারকাদ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে দারকাদ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

তথ্যসূত্র

বহিঃসংযোগ
 Practice voting exercise in Darqad District, 2009

তখর প্রদেশের জেলা
দাস্তি কালা জেলা

দাস্তে কালা জেলা (دشت قلعه) আফগানিস্তানের তখর প্রদেশের একটি অন্যতম জেলা। খাজা ঘর জেলা থেকে জেলাটি বিভক্ত করে গঠন করা হয়েছিল। জেলাটিতে তখর সবচেয়ে ভাল অবস্থান রয়েছে যার মধ্যে উল্লেখযোগ্য স্থান এবং সুরক্ষিত জেলা হিসেবে পরিচিত। এছাড়াও এখানে প্রাচীন দর্শনীয় স্থান এবং তখরের মধ্যে সবচেয়ে জনপ্রিয় স্থানের মধ্যে রয়েছে আই খানুম নামে দর্শনীয় স্থান, যেখানে বেশিরভাগ মানুষ বসন্তে এবং গ্রীষ্মের ঋতুতে ঘুরতে আসে। এই জেলার অধিকাংশই উজবেক সম্প্রদায়ের লোকজনের বসবাস।

দাস্তে কালা ৭টি উচ্চ বিদ্যালয় এবং এর পাশেও আমো নামে একটি নদী রয়েছে। এছাড়াও এখানে কোকচা নদীও যথেষ্ট জনপ্রিয় একটি নদী।

তথ্যসূত্র

তখর প্রদেশের জেলা
ফরখার জেলা

ফরখার জেলা আফগানিস্তানের তখর প্রদেশের একটি অন্যতম জেলা। এটি তালুকানের দক্ষিণ-পূর্ব অঞ্চলে অবস্থিত একটি জেলা। এটি উচ্চ পর্বত সঙ্গে বেষ্টিত একটি সুন্দর উপত্যকা হিসেবে পরিচিত। খানাবাদ নদীতে এই উপত্যকায় প্রবাহিত হয়ে থাকে। আফগানিস্তানের চারপাশের মানুষ দর্শনীয় স্থান দর্শনের জন্য এই উপত্যকায় চলে আসে। ফরখারের প্রায় ৯৯% মানুষ ফার্সি ভাষায় কথা বলে থাকে। ফরখারের জনসংখ্যা প্রায় ৪০,০০০ জন এর মত।

জলবায়ু

শহর ও গ্রাম
এই জেলার প্রধান গ্রামগুলি হল: শক্তান, শিংগান, নাহর আব, দশ্ত ই রবাত, আবি দারা, কুরানি, পিরে ফরখার, শরি, দেহাক, জাঙ্গলে গাজা, দশ্ত ই কঞ্জ, চশমা ই গার্মুক, শাহের ফরখার, কুণ্ডাল, মাজারে শিখ, খানাকা, খুরমাব, অর্দিশন, কাশান, সারে খাম, সিঙ্গান, পয়ানি, দাহনে জুরে, খাফদারা, সাং ই আতশ, খায়াকি, ফারহাঙ্গাদ, খুসদেহ, দার

ফরখার সোভিয়েত দখল করার জন্য জিহাদি বিরোধীদের জন্য একটি প্রধান কেন্দ্র হিসেবে পরিচিত ছিল। এটি ছিল আফগান নেতা আহমদ শাহ মাসুদ এর প্রধান প্রশিক্ষণ কেন্দ্র।

তথ্যসূত্র

তখর প্রদেশের জেলা
হাজার সুমুখ জেলা

হাজার সুমুখ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে হাজার সুমুখ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠন করা হয়েছিল।

তথ্যসূত্র

বহিঃসংযোগ
 Practice voting exercise in Hazar Sumuch District, 2009

তখর প্রদেশের জেলা